ming030890/wiki-yue-high-quality huggingface dataset:
李主恩

李主恩，係大韓民國嘅一個女藝人同埋歌手。
李中和

李中和（粵拼：lei5 zung1 wo4，1917年11月27號—2009年12月3號）係一個中國作曲家，佢喺江西九江出世，1949年去咗臺灣，專寫愛國歌曲出名。
李之芳

李之芳（1622年—1694年），字鄴園、號文襄。係大清早期文臣兼大學者，山東武定州人。
正果鎮

正果鎮（粵拼：zing3 gwo2 zan3）係中國廣東廣州轄下嘅一個鎮，喺增城區東北邊。
正月廿九

正月廿九係黃曆一年之中嘅第廿九日，亦係正月第廿九日。如果正月係小月，呢日就做正月最後一日。如果係大月，就係尾二嗰日。

大件事
呢段公元係跟儒畧曆。
1016年3月10號，日本長和5年 - 三條天皇讓位畀敦成親王，即係後一条天皇。藤原道長任攝政。
1131年2月28號，日本天承元年 - 因為陽光普照，大治改元做天承。
1334年3月5號，日本建武元年 - 元弘改元做建武。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1634年2月26號，日本寛永11年 - 江戸幕府設置大名火消。
1872年3月8號，日本明治5年 - 明治政府做近代第一次人口普査。總人口3311萬人。

響呢日出世嘅人
呢段公元係跟儒畧曆。
1293年3月8號，日本永仁元年 - 北畠親房，公卿（1354年死）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1855年3月17號，日本安政2年 - 菊地大麓、數學家（1917年死）

響呢日死嘅人
呢段公元係跟儒畧曆。
1374年3月12號，日本應安7年或者文中3年 - 後光嚴天皇，北朝第四代天皇（1338年出世）
正月廿六

正月廿六係黃曆一年之中嘅第廿六日，亦係正月第廿六日。

大件事
呢段公元係跟儒畧曆。
1151年2月14號，日本仁平元年 - 因為有災害，久安改元仁平。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1614年3月6號，日本慶長19年 - 基督徒大名高山右近被捕。

響呢日死嘅人
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1846年2月21號，日本弘化3年 - 仁孝天皇，第一百二十代天皇（1800年出世）
正東唱片

正東唱片（Go East Entertainment Co., Ltd.）係香港一間執咗笠嘅唱片公司，成立時係寶麗金唱片嘅附屬公司，但當時運作獨立於香港寶麗金唱片，版權管理方面亦有自己嘅正東音樂版權有限公司（Go East Music Publishing Co., Ltd.）。

歷史
1996年，當時仲喺華納工作嘅黃柏高同鄭中基嘅老竇鄭東漢合作，喺寶麗金旗下成立咗正東唱片，佢形容相比起喺華納嗰陣，係『真正打天下』。喺正東嘅時期佢就捧紅咗陳慧琳、許志安、楊千嬅，製作人方面亦提攜咗雷頌德。
2002年，黃柏高宣佈離開正東，成立金牌娛樂，正東唱片由獨立運作變成環球唱片嘅一個牌子。
2008年，正東音樂版權有限公司解散。
2017年，正東唱片正式執笠，旗下歌手都轉去環球唱片旗下。
正東製作

正東製作有限公司（英文：Eastern Production Ltd.）係香港一間電影公司。
正月廿四

正月廿四係黃曆一年之中嘅第廿四日，亦係正月第廿四日。

大件事
呢段公元係跟儒畧曆。
705年2月22號，大唐神龍元年 - 張柬之迫武則天讓位畀皇太子李顯。李顯呢即位，國號由周改返做唐。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1865年2月19號，日本元治2年 - 長崎市大浦天主堂（日文：大浦天主堂）落成
1871年3月14號，日本明治4年 - 東京、京都同大阪開郵政局。三月初一開始業務。

響呢日死嘅人
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1632年3月14號，日本寛永9年 - 德川秀忠，江戸幕府第二代征夷大將軍（1579年出世）
正月廿二

正月廿二係黃曆一年之中嘅第廿二日，亦係正月第廿二日。

大件事
呢段公元係跟儒畧曆。
1126年2月15號，日本大治元年 - 因為疱瘡，將天治改元大治。

響呢日出世嘅人
呢段公元係跟儒畧曆。
1553年2月4號，日本天文22年 - 毛利輝元，武將（1625年死）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1793年3月4號，日本寛政5年 - 大鹽平八郎，陽明學者、大坂町奉行與力（1837年死）

響呢日死嘅人
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1637年2月16號，日本寛永14年 - 阿茶局，德川家康側室（1554年出世）
正月廿五

正月廿五係黃曆一年之中嘅第廿五日，亦係正月第廿五日。

大件事
呢段公元係跟儒畧曆。
901年2月16號，日本延喜元年 - 菅原道真，由大宰府向京都出發。
990年2月23號，日本正暦元年 - 藤原兼家個孫女，藤原定子入宮。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1789年2月19號，日本寛政元年 - 因為有災異，天明改元做寛政。

響呢日出世嘅人
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1858年3月10號，日本安政5年 - 御木本幸吉，專研珍珠養殖法（1954年死）
1863年3月14號，日本文久3年 - 德富蘇峰，評論家（1957年死）

響呢日死嘅人
呢段公元係跟儒畧曆。
1201年3月1號，日本建仁元年 - 式子内親王，後白河天皇第三公主、歌人（1152年出世）
1212年2月29號，日本建曆2年 - 法然，淨土宗開山祖（1133年出世）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1701年3月4號，日本元祿14年 - 契沖、日本國學家（1640年出世）
正月廿八

正月廿八係黃曆一年之中嘅第廿八日，亦係正月第廿八日。

大件事
呢段公元係跟儒畧曆。
712年3月9號，日本和銅5年 - 古事記完成，呈畀元明天皇
1582年2月20號，日本天正10年 -  九州の基督徒大名大友宗麟、有馬晴信同大村純忠決定一齊派使節去羅馬（天正遣歐使節）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1687年3月11號，日本貞享4年 - 德川綱吉下令、生類憐愍令除咗包括原狗之後，重擴大到牛、馬、貓、魚、蚧之類。
沙咀道

沙咀道（英文：Sha Tsui Road）係香港新界荃灣區荃灣西南部一條馬路，由荃景圍同青山公路荃灣段交界開始，去到德士古道。
沙嗲串

沙嗲串，又叫沙嗲串燒，係東南亞嘢食，將肉用竹籤串起去燒，食嗰陣點沙嗲。
沙吞路

沙吞路（Thanon Sathorn）係曼谷商業區南面嘅大馬路，行東西方向慣穿沙吞區，同是隆路平行，呢度有好多高大商業楼宇。 
條路中間有一條運河仔，唔容易畀人睇到。條路因此又分為沙吞南路同埋沙吞北路，其实係同一條路嘅两邊。
路上有啲外國使館，泰華總商會（Thai CC Building）嘅六十層大廈喺沙吞南路西段。
沙咀道遊樂場

沙咀道遊樂場，香港公園之一，遊樂場之一，喺荃灣沙咀道，英文叫Sha Tsui Road Playground，又寫沙嘴道遊樂場。行政上歸荃灣區。設施有硬地球場、網球場、手球場，以及七人足球場兩個、手球場兩個、五人足球場、有看台，容納一千名觀眾、有更衣室同洗手間、救護室。開朝七晚十一。
沙嘉都喇賈罷麗街

沙嘉都喇賈罷麗街（葡文：Rua de Sacadura Cabral），通稱沙嘉都喇街，係澳門半島一條街，以葡萄牙飛行員撒卡度拿卡伯拉爾命名。街道全長約440米，闊大約9米。東南邊喺望德堂區嘅士多鳥拜斯大馬路、塔石廣場嘅西邊開始，沿途同荷蘭園正街、塔石街、厚望街、羅德禮將軍街交匯，喺賈伯樂提督街進入聖安多尼堂區，再同僑樂巷、俾利喇街及亞利鴉架街交匯，西北邊去到連勝馬路為止，連接墨山街。呢條街由荷蘭園正街至厚望街嗰橛，舊時嗌塔石斜巷（Calçada do Tap Siac）。
沙古拉

沙古拉係日本電視遊戲寵物小精靈系列入面嘅其中一隻小精靈，編號106。佢係由巴爾郎進化成嘅。
沙嗲

沙嗲或者沙爹（粵拼：saa3de1）係東南亞嘅一種醬，主要材料係花生，再加埋椰奶、黃薑、南薑、蒜同其他香料整成。沙嗲醬響印尼菜經常用到，菜式包括沙嗲串、加多加多等等。

文
沙嗲繙自satay，查實只係印尼話串燒，因爲時時配依種汁，所以叫沙嗲汁。
李适

唐德宗李适（742年—805年），係唐朝第九位皇帝（唔計武則天），779年—805年在位。

生平
唐德宗係前任唐代宗個大仔，係喺公元779年登基。佢在位嗰陣因為藩鎮割據，中央收唔到稅，佢就設立咗兩稅制解決財政難題。佢對藩鎮態度好強硬，結果就爆發咗涇原兵變，唐德宗一度逃離出長安。
佢在位26年，最後喺公元805年過咗身，享年64歲。
李超雄

李超雄，香港親中派政治人，曾經參與2023年香港區議會選舉。
李軒朗

李軒朗（英文：Timothy Lee，1993年11月25號—）係香港泛民主派（立場挨近香港本土派）人士，地區組織「九龍角落」主席，第6屆九龍城區議會土瓜灣南選區前任議員。
李軒朗先後讀沙田培英中學、恒生商學書院同香港中文大學。佢做過香港專上學生聯會（學聯）最後一任秘書長。
喺2019年，佢首先做咗「光復紅土，還我靜土」遊行嘅搞手，然係喺第6屆區議會選舉，李軒朗代表九龍角落同民主派區選聯盟參選九龍城區議會土瓜灣南選區，最後重打低林博、黃綺婷，成功當選。
喺2021年3月25號，由於林博選舉呈請勝訴嘅關係，李軒朗畀香港高等法院裁定非妥為當選，佢嘅議席懸空，之後流亡英國。
李逍遙

李逍遙係大宇資訊著名角色扮演遊戲《仙劍奇俠傳》嘅男主角。喺《仙劍奇俠傳》、《仙劍奇俠傳二》、《仙劍奇俠傳五前傳》同埋《仙劍奇俠傳五》登場。蜀山仙劍派第27代掌門，南詔國公主趙靈兒、林家堡千金林月如嘅老公丈夫，蜀山仙劍派酒劍仙司徒鐘嘅徒弟。

主題詩
DOS舊版：不識情愁枉少年，檐下賜酒結仙緣 。情難消受美人恩，仗劍江湖為紅顏。98柔情版：翩翩瀟灑美少年，靈島求藥結仙緣。 千里崎嶇不辭苦，仗劍江湖為紅顏。

影視作品
2005年電視劇《仙劍奇俠傳》，由胡歌飾演。
2009年電視劇《仙劍奇俠傳三》，由胡歌飾演。
2015年網路劇《仙劍客棧》，由吳磊飾演。
2015年舞台劇《仙劍奇俠傳》，由文卓飾演。
2016年電視劇《雲之凡》，由劉錫明飾演。

提及到李逍遙嘅學術文獻
喺2024年，有學者喺Journal of Organizational Computing and Electronic Commerce發表文章，以仙劍奇俠傳系列發展作為例子，探討咗呢個系列多年來嘅發展，當中討論到角色扮演遊戲要達到成功嘅話，可以比呢啲角色喺其他遊戲裡面亮相，入面就點名提到李逍遙作為大富翁4超時空之旅嘅其中一個角色。
李軍澤

李軍澤（英文：Steven Lee，1983年11月12號—），係香港公民黨前黨員，觀塘區議會淘大選區前任議員。

政途
李軍澤2016年加入公民黨，做區議員畢東尼嘅議員辦事處職員，之後做立法會議員譚文豪嘅議員助理，同時亦開始做淘大花園嘅地區工作。喺2019年第6屆區議會選舉，李軍澤參選觀塘區議會淘大選區，最後打贏在位25年嘅葉興國，成功當選。
2021年4月退出公民黨，同年7月劈炮唔撈，辭任區議員一職。
李赫宰

李赫宰（韓文：이혁재，1973年7月5號—）係南韓男演員同主持人，仁川廣域市人，1999年出道，仁荷大學機械工程系畢業，代表作有《明星金鐘》同埋《Good Sunday－X-Man》。
李起光

李起光，係大韓民國嘅一個男藝人同埋歌手。
李載允

李載允，係大韓民國嘅一個男藝人同埋演員。
查爾斯-華倫汀·阿坎

查爾斯-華倫汀·阿坎（法文：Charles-Valentin Alkan，1813年11月30號—1888年3月29號）係法國猶太裔嘅作曲家同鋼琴家。佢係音樂天才，6 歲就入咗巴黎國立高等音樂舞蹈學院。佢一世人作過好多首鋼琴曲作品，而且係史上第一位將猶太旋律融入雅樂嘅作曲家。
查爾斯·格比奇

查爾斯·派崔克·格比奇（Charles Patrick Gbeke；1978年3月13號—）係一位退徂役嘅象牙海岸裔加拿大足球員，先後效力過溫哥華白浪同廣州恆大。
查洛城

查洛城（英文：Charlottetown），又譯莎樂城，係加拿大愛德華王子島首府，大約住咗3萬人。
查比高恩斯足球會

喺2016年南美球會盃，查比高恩斯歷史性打入決賽，但喺2016年11月28號晚（UTC-5），球隊搭飛機去哥倫比亞準備喺決賽首回合對國民體育會時遇到空難，領隊同埋十幾名球員死咗。事後國民體育會請求南美足協將嗰屆南美球會盃頒畀查比高恩斯，而南美足協亦都同意。
查氏

查（粵拼：zaa1）係唐人姓氏，喺《百家姓》裏頭排第397位，依家經已冇乜人用。

名人
查慎行
查嗣庭
查良鏞
呢篇查氏係同姓氏有關嘅楔位文章，重未寫完嘅。麻煩你幫手充實佢。
查爾登希士頓

查爾登希士頓（粵拼：caa4 ji5 dang1 hei1 si6 deon6，英文：Charlton Heston，1923年10月4號—2008年4月5號）係個美國男演員。佢喺1941年出道，出名嘅作品有《賓虛》、《十誡》同《人吃人》。

出世同入行
佢喺1923年10月4號喺美國出世，喺1941年出道。
查毅超

查毅超，香港親中派政治人物兼工業界人士。

選舉經歷
喺2021年9月，佢當選成為香港特别行政區選舉委員會工業界(第一)委員。之後佢喺李家超無提政綱嘅情況下，有份提名李家超參與2022年香港行政長官選舉。
查無此人

《查無此人》（英文：No Such Person），係2024年上畫嘅港產片，由孫立基執導，余凱祺、鄒文正領銜主演。
電影公司喺2022年5月搞咗個公開試鏡。
查爾斯·阿爾傑農·帕森斯

查爾斯·阿爾傑農·帕森斯係一個英國、大不列顛及愛爾蘭聯合王國工程師、發明家、實業家。
比悲傷更悲傷的故事：影集版

《比悲傷更悲傷的故事：影集版》係臺灣電視劇，改编自韓國電影《比悲傷更悲傷的故事》同埋臺灣嘅同名改編電影。由林孝謙、莊淳淳監製，謝沛如執導，王淨、范少勳、邵雨薇、王柏傑、曾少宗、姚以緹領銜主演。講述一位患有絕症嘅男子打算幫助心愛嘅人搵到長久伴侶。2021年10月22號喺Netflix全球首播。
比我幸福

《比我幸福》係香港歌手陳曉東嘅國語唱片，喺2000年4月推出。
比擬

比擬（粵拼：bei2 ji5）係種修辭手法，即係將一樣嘢當作另一樣嘢嚟描繪，例如將物當成人（擬人），將概念當成人（人格化），或者將人當作物（擬物），將一物當作另一物嚟描繪（擬物），或者將抽象嘅事物當作具體嘅事物（形象化）。
比擬可以啟發想像，令文章更生動、有趣。
比提戴維斯

比提戴維斯（英文：Bette Davis，1908年4月5號—1989年10月6號）係美國電影女演員，先後憑1935年電影《女人 女人》同1938年電影《紅衫淚痕》兩次攞奧斯卡金像獎最佳女主角。
比斯特

建議比斯特按照原文發音改名做布理斯特。 請睇下相關討論同提議緊嘅相關指引。
想搵第二個意思嘅話，請睇比斯特 (搞清楚)。
比斯特
比斯特（法文：Brest）係法國一城，喺菲尼斯泰爾省，人口有14萬。
栢景臺

栢景臺（Park Towers）係香港一個私人住宅，喺銅鑼灣英皇道1號，鄰近興發街同電氣道，亦係天后站嘅上蓋物業。位置前身係銅鑼灣裁判司署，1989年入伙，發展商係恒隆地產、地鐵公司同新世界發展。住宅由2棟樓組成，分別有40層同30層高。
校運會

校運會，香港多數叫陸運會（英文：Athletic Meet），係學校搞嘅運動會，入面有唔同類型嘅田徑比賽。
校長

校長係一間學校入面最大嗰個，係做文職嘢嘅。每間學校都會有校長。校長亦都管理學校、老師、學生等等。有時如果個校長病咗冇返學嘅話，副校長就會幫手。
校長休假或免職，會由首席副校長署理校長職務。
海南話

海南話係海南嗰頭講嘅語言，屬閩語嘅分支，主要喺海南東部、南岸同西岸通行。
海南郡

海南郡（韓文：해남군／海南郡 Haenam gun */?）係大韓民國全羅南道嘅一個郡。
海印公園

係中國廣東省廣州市嘅一間公園，喺1991年2月起好，位置喺海珠區濱江東路嘅海印橋東南邊、黃金海岸水上樂園西邊同珠江之間嘅位。

名
呢間公園個名源自珠江嘅海印石。

概況
公園佔地面積35327㎡，分成南北兩忽地，中間濱江東路隔開。南邊有11000㎡嘅堆土地，北邊嘅25327㎡係填江地。上邊有條天橋跨國公園南北兩邊。
入面都係歐陸風格嘅園林建築；綠化方面，用咗細草疏林、喺大片草地種南方樹種，入面有畀人休息同娛樂嘅設施響度。
海印大橋

海印大橋係廣東廣州一棟橋。呢條橋跨珠江，連接河北越秀區東湖路同河南海珠區東曉路。1985年6月開始起，1988年12月落成通車。
呢條橋係廣州市第一棟斜拉橋，亦都係中國第一棟雙塔式單索面斜拉橋。[未記出處或冇根據]

技術數據
大橋全長1110.8米，其中主橋長416米。闊35米。橋塔高57.4米，似個倒立嘅Y字。橋面雙向六車道，兩邊有人行路同單車路，主航道通航淨高度8.7米。[未記出處或冇根據]
海印寺

海印寺藏經板殿係個喺韓國嘅世界遺產，登錄喺聯合國教科文組織嘅世界遺產名錄。
海南航空

海南航空股份公司（上交所：600221），簡稱海航，係一間總部設喺中國海南省海口嘅航空公司，1993年1月成立，IATA代碼係HU，ICAO代碼係CHH，用美蘭機場做基地。佢係中國第一間A股同B股同時上市嘅航空公司，亦都係繼中國南方航空、中國國際航空同中國東方航空之後中國第四大嘅航空公司。
海南花園

海南花園響澳門半島花地瑪堂區華大新村第三街、巴波沙大馬路同關閘廣場，係屬於房屋局嘅經濟房屋。

意外
2006年9月6號，一對年齡相差十五年嘅男女被揭發響海南花園一個單位入面燒炭自殺，兩名死者分別係四十八歲姓李嘅男人同六十三歲姓陳嘅女人，都係香港人，司警暫時唔知佢哋兩個人嘅關係。消息話8月28號，姓李男人透過地產公司介紹，以兩千蚊月租，租咗海南花園第一座十二樓一個單位，屋入面擺設簡陋，之後李同陳帶住啲簡單行李搬入去住，街坊對佢哋都唔係咁清楚。9月上旬到被發現屍體都冇見佢哋出入，而單位亦開始傳出臭味，隔離鄰居重以為係死老鼠，冇特別關心。直到5號，有住客對惡臭忍無可忍，聯同管理員撳鐘拍門都冇反應，於是通知所屬業主。6號朝早10點幾，單位業主返來睇吓咩事，但係用鎖匙開唔到大門，響大廈出面見到單位入面門窗關緊，覺得唔妥決定報警，治安警同消防員拎爆破架生到場破門而入，睇到陳婦死響房門邊，李盲瞓響間床到，間房中間有一個裝住木炭同炭灰嘅大鐵桶，房間嘅門罅有幾條毛巾塞住，而間房同廳嘅窗都用布塞住啲罅。警方檢驗證實兩個死者屍身發腫變黑，有屍水流出，估計死咗好多日，警方通知仵工到場處理屍體，再送到殮房，之後警方響單位入面搵到一封遺書，透露冇法面對困境同交代一啲後事，警方亦執到一張8月31號買過木炭嘅收據，估計兩個人響8月31號或之後嘅日子燒自殺。由於兩個人一到澳門就租屋部署自殺計劃，初步懷疑佢哋係特登由香港去澳門尋死，警方相信兩個人唔係因為賭輸咗錢尋死，警方正聯絡死者響香港嘅屋企人，了解佢哋之間嘅關係同背後尋死嘅原因。而業主見到單位發生自殺案，喺現場係咁話自己黑仔，又話單位整污糟，好難再出租又或者轉賣。
2007年5月4號凌晨四點幾，泊咗響關閘廣場華大街前面嘅六十六部電單車懷疑被人縱火燒爛，火勢一發不可收拾，現場濃煙滾滾，消防員趕到用咗十幾分鐘之後將火控制，其間亦疏散咗海南花園百幾個住客，重破門入去九間受到波及嘅舖頭到，睇吓有冇人被困，有一個六十歲男人因為吸入濃煙不舒服送院治理。消防調查之後話火警有可疑，已經交畀司警調查，而現場加埋有六十六架電單車燒咗。由於5月上旬嘅大遊行演變做警民衝突，所以呢單燒車案，好難唔令人以為兩單嘢係有關連。
海南蒲桃

海南蒲桃（粵拼：hoi2 naam4 pou4 tou4；學名：Syzygium cumini）；第個名係黑楣（hak1 mei4）；喺梵文嗰邊成日嗌佢係湛布（zaam6 bou6；梵文：जम्बूफलम्）；佢係桃金娘科蒲桃屬嘅常綠喬木，原產地喺印度半島、馬來半島同中國嘅兩廣同雲閩一帶。呢種植物重係一種防護樹種。

形態
呢樖嘢有15m高到，有圓形嘅嫩枝，喺嫩枝乾咗之後就變白。而花嘅方面，一般係聚繖花序側生，好少生喺樹枝嘅格辣底或樹頂，長大概6cm，而且重好多花；花芽喺圓角方形或倒立雞蛋形，長大概5mm；而花一般係白色兼冇柄，而且都好香吓，有5cm嘅皺紋響度，而花瓣係分離式圓形間好似趷咗出嚟嘅弓噉，直徑有2——2.3mm；花絲長4——5mm。而花期方面，一般喺每年3——5月開花，開完花之後重會結果。一般喺每年6——9月有果出。

用途
海南蒲桃嘅樹可以用嚟做庭蔭樹或行道樹或觀景樹，甚至佢嘅果可以用嚟畀人食。而佢嘅根皮同果可以做藥，專門醫肚疴，痢疾。如估外用嘅話，可以醫因刀傷而出血嘅嘢。
海南雞飯

海南雞飯係響世界各國出晒名嘅一道飯菜，好多唐人餐館都賣，原型係海南島嘅「文昌雞飯」。雞嘅做法同一般白切雞冇乜大分別，重點係碗飯，一定要以雞油雞湯去煲。海南雞飯係由海南人將文昌雞飯帶到去星馬演變出嚟同埋發揚光大，當地嘅海南雞飯通常都配酸辣醬、甜豉油同埋薑茸一齊食。

起源
海南雞飯係源自海南島嘅文昌雞飯，關於呢個飯嘅歷史有好幾種講法。有人話佢係嚟自星加坡一位叫王義元（Wong Yi Guan）嘅人，佢1936年去到星加坡搵食，開始拎住個竹籮喺星加坡附近一帶叫賣，後唻有啲積蓄，就開始喺茶餐室入面開檔賣雞飯。因為王義元賣嘅雞飯好出名，慢慢就開始喺馬來半島各地流傳。
但根據馬來西亞嘅講法，最早將海南雞飯發揚光大嘅係嚟自海南島嘅梁居清，喺1920年代，佢開始喺馬六甲跟啲同鄉一齊學藝整雞飯，並且喺1930年代移居雪蘭莪嘅巴生開檔擺賣。
另外，喺吉隆坡蘇丹街有間好出名嘅海南雞飯店——南香，喺1938年開業，都有好耐歷史。
不過美食家蔡瀾喺《海南雞飯研究》提到：「海南雞飯該歸功於星加坡『瑞記』餐廳的老闆莫履瑞這個人。莫履瑞在二十世紀二三十年代從海南島到星加坡以賣雞飯為生，他與一般小販不同，用雙手提着兩個竹籠：一個裝雞，一個裝飯，圓圓胖胖的飯球頗有特色」。

同海南文昌雞飯嘅差異
海南雞飯雖然係由海南嘅文昌雞飯演變而成，但係做法已有差異，已經演變成一種唔同料理。海南雞飯係將雞放入水浸熟，文昌雞係隔水清蒸而成，文昌雞嘅口感比海南雞飯濕潤。
香港特別行政區行政長官林鄭月娥喺2021年4月21號Facebook專頁講述出席博鰲亞洲論壇行程，貼文末段表示「我希望好快見到香港青年去海南實習、就業、創業，享受椰林樹影同港人鍾意嘅海南雞飯！」，引起咗星馬兩地網民強烈不滿。因為海南雞傳到東南亞發揚後，早已經涇渭分明，文昌雞同海南雞分庭抗禮，文昌雞傳到南洋後，兜兜轉轉就靠家鄉煮法賣雞，慢慢演變出海南雞飯，係當地華僑演變出嚟一種文化融合食物。
沙縣

沙縣係中國福建三明一區，面積1815平方公里，人口25萬。
沙美島

沙美島（泰文：เกาะเสม็ด）係泰國灣上面嘅一個島，位於曼谷東南面大概220公里，行政屬於羅勇府。

旅遊
由泰國大陸碼頭搭船過去要8個字左近。島上係一個國家自然公園，所以要收費，而家外國人收200匹，泰國人收40匹。由於沙美島近曼谷，亦都吸引好多外國遊客嚟短程度假。島上有好多個沙灘，集中喺島嘅東岸，而西岸就以睇日落比較出名。

漏油
2013年，管道爆裂導致沙美島嘅沙灘被原油覆蓋。
沙羅週期

沙羅週期係地球嘅日食同月食大致重覆嘅一個週期，約莫係6585.3211日或者18年11日又8個鐘頭。
沙翁

沙翁係香港同澳門一種甜品，用雞蛋、牛油同麵粉整嘅麵團炸起之後，點砂糖食。
沙耶之歌

《沙耶之歌》（日文：沙耶の唄；日羅：Saya no Uta）係2003年出嘅一本視覺小說，有宇宙恐怖嘅成份。
沙繳

沙繳（泰文：สระแก้ว）係泰國沙繳府嘅首府，距離柬埔寨邊境48公里，人口1.7萬。
沙耶武利省

沙耶武利省（粵音：saa1 je4 mou5 lei6 saang2，老撾文：ແຂວງໄຊຍະບູລີ），係喺老撾嘅一個省，面積夾埋16,389平方公里，家陣約莫有381,376人喺呢度住緊。
洪真英

洪真英，係大韓民國嘅一個女藝人同埋歌手。
洪瑜暻

洪瑜暻，係大韓民國嘅一個女藝人同埋歌手。
洪珮雲

洪珮雲（2001年1月7號—）係中國偶像團體SNH48第5期成員，所屬嘅隊伍係TEAM HII，2015年12月4號正式出道。佢喺上海出世。
洪磊

洪磊（1969年8月—）係前任中華人民共和國外交部發言人，而家係中國駐芝加哥總領館總領事，浙江富陽人。

簡歷
洪磊1991年喺北京語言大學畢業，然後入咗中華人民共和國外交部做嘢，歷任新聞司科員、隨員，駐荷蘭使館、駐三藩市總領事館、新聞司處長、參贊、新聞司副司長、外交部發言人。
洪知秀

洪知秀（1995年12月30號—）係大韓民國嘅一個男藝人同埋歌手。
柏

柏（粵拼：baak3），又叫柏樹（baak3 syu6），植物學又叫柏科（baak3 fo1），係松柏目下面嘅一個科，下面有29個屬。
柊瑠美

柊瑠美（日文：柊 瑠美(Hiiragi Rumi)，1987年8月1號—），係日本女演員、配音員。

生平
六歲嗰陣以童星出道，多數係拍廣告。東京都立九段高等學校、日本大學藝術學系畢業。2001年為《千與千尋》主角荻野千尋配音，一舉成名。響2005年扮《野豬大改造》嘅反派角色蒼井霞，成為熱門話題後，佢就專心響學業上。2007年退出YKAgent，兼且暫停所有演藝活動，一年後加入BESIDE、復出。2009年退出BESIDE，加入FATHER'S CORPORATION。
2018年同圈外同年男人結婚。老公係自學生時期就識嘅好朋友。

拍過嘅作品
呢個表唔完整，歡迎加料。
柏保路·艾斯高巴

柏保路·艾斯高巴（西班牙文：Pablo Escobar，西班牙文讀音：[pablo eskoβaɾ]；1949年12月1號—1993年12月2號），全名叫柏保路·艾美利奧·艾斯高巴·加維里亞（Pablo Emilio Escobar Gaviria），係哥倫比亞嘅大毒梟，亦係史上最大毒販。
艾斯高巴喺1970年初偷賣墳墓賺咗10萬蚊美金起朵，去咗麥德連（Medellin）做汽車銷售時，做埋道友嗰行。後嚟靠佢運可卡因到美國發嗮達，資產總數喺1989年殺到《福布斯》富豪榜排全球第七。後嚟佢俾人舉報賣毒品之後，為避開法律制裁，重用好多錢收買好多政府官員、法官同政治人物。雖然美國同哥倫比亞政府睇到艾斯高巴冇眼睇，但麥德連啲人話佢係猛人，因為佢曾經出錢幫麥德連起過棒球場同贊助過好多波隊，重幫過窮人變有錢佬。所以有好多人撐艾斯高巴。
哥倫比亞喺1991同1992年期間，因吸毒導致將近28000人死亡事件而得人驚，所以政府開始打擊世界最大嘅毒品霸權主義。警方通過大量嘅偵查搜索，最後喺1991年捉咗艾斯高巴收監，但艾斯高巴驚住俾政府引渡返美國而喺1992年7月22號逃獄成功。
後嚟哥倫比亞為咗買起艾斯高巴，重成立咗特別行動組，最後喺1993年12月2號成功搞掂艾斯高巴。
柏保路沙拉比亞

柏保路沙拉比亞（西班牙文：Pablo Sarabia，1992年5月11號—）係西班牙嘅男足球員，而家效力緊法甲球隊巴黎聖日耳門。
柏保路

柏保路（粵拼：paak3 bou2 lou6；西班牙文：Pablo）係西班牙嘅男仔名，從人名保羅（Paul）改過嚟。

名人
柏保路靴南迪斯
柏保路·艾馬：阿根廷足球員
柏保路·歸巴斯：烏拉圭網球員
柏保路·艾斯高巴：哥倫比亞毒梟。
柏保路·法蘭斯士高：美國戲劇演員。
柏保路·沙華利他：阿根廷足球員。
柏保路·索托：西班牙電腦專家。
梧桐寨瀑布

梧桐寨瀑布（英文Ng Tung Chai Waterfall），又叫梧桐寨羣瀑，香港瀑布之一，位於林村梧桐寨，香港最大。瀑布唔止一處，沿水流有四處。水出自四方山，滙入林村河。上而下數，有散髮瀑、主瀑、中瀑同下瀑。主瀑又名長瀑，中瀑又名馬尾瀑，下瀑又名井底瀑。四瀑上下相差三十米。羣山緊抱，谷窄少風翳熱。
若由林村上梧桐寨瀑布，多由林錦公路，經梧桐寨村路，步行至萬德苑，沿山徑遊覽。政府設郊遊徑，繞一週落返萬德苑。亦可上四方山、嘉道理農場。
梧桐山

梧桐山（粵拼：ng4 tung4 saan1）係中國深圳至高嘅山，響深圳南部，近香港邊境，橫跨羅湖區同鹽田區。梧桐山分幾處，有豆腐頭，梧桐山尾，大同頂等等。佢最高高943.7米。梧桐山家下劃做梧桐山森林公園。
梧桐山腰有梧桐山隧道，駁住羅湖同沙頭角。
梧桐山南便，香港同深圳之間有個凹位，係山坳，叫伯公坳，過香港境又升返高，伸到去紅花嶺。
梨

梨（粵拼：lei5*2）係一種生果，係梨樹嘅果實。梨有唔同形狀，一般上半窄身而下半闊身，尤其係西洋梨較為顯著，傳入廣東一帶時，就叫佢做啤梨，叫呢個形狀做啤梨形。而鴨梨就唔係呢個形狀，反係類似球形。梨嘅可以好多唔同色，但一般都係淺綠，黃或者啡為主色。有部份有毛。
中醫療效上，梨可以潤肺，去痰止咳，通便秘，利消化，對心血管有好處。但係梨性寒，易傷脾胃。
梧棲區

梧棲區（粵拼：ng4*6 cai1 keoi1）係臺灣臺中嘅一個市轄區。
梧州西江機場

梧州西江機場（粵音：ng4 zau1 sai1 gong1 gei1 coeng4）係喺中國廣西嘅一個機場，喺2019年嗰陣起好兼且開放畀人用嚟搭飛機。
梧桐寨

梧桐寨（英文Ng Tung Chai），香港一地，亦係一村，處於新界林村西南山地，大帽山北脈，以梧桐寨瀑布出名。北低南高，北落寨乪，西有嘉道理農場，東有大菴山，南上四方山。
林錦公路近白牛石，有支路入梧桐寨。到梧桐寨村，就只係步行入瀑布上山，會經道觀萬德苑，亦為當地名勝。過萬德苑，輾轉上山，已喺大帽山郊野公園之內。
梧桐山尾

梧桐山尾（Ng Tung Shan Mi）喺中國深圳，係梧桐山徧西嘅山脊，喺豆腐頭以西。
梧桐山尾南便係長界，西南係蓮塘，東南有大同頂。
座標:  北緯22°34′24″東經114°11′00″
梧桐河

梧桐河（Ng Tung River）係香港新界北部一條河，流經上水，係深圳河嘅支流。
清啤

清啤（Light beer）係一類啤酒，酒精比例比正常啤酒低，而味道較正常啤酒易入口，不過世界各地都有唔同嘅酒精比例標準。
清塘站

清塘站（粵拼：cing1 tong4 zaam6；英文：Qingtang Station）係廣州地鐵9號綫嘅車站，2018年6月30號開放，位置喺花都區花山鎮清塘路同迎賓大道嘅交界。
佢亦係9號綫開工之後新加上去嘅車站。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係9號綫月台。雖然車站冇休息室，但有廁所同母嬰室，喺月台西邊。

月台
呢個站有一個島式月台，喺清塘路同迎賓大道嘅交界。

出入口
呢個站一共有4個出入口，分別係A、B同C，D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
9號綫規劃喺2010年落實嗰時重未提到清塘站，但喺開工之後，廣州市人民政府喺2015年4月20號為咗加快花都白雲機場嘅核心區建設同方便清塘村周邊啲村民出行而加咗呢個站。正因為突然出現呢個站，令原先規劃正嘅9號綫喺花都近機場嗰邊改咗隧道嘅鋪設計劃。

施工
2016年6月10號，車站正式喐手起，亦係9號綫一期最後一個喐手嘅車站。
2017年9月20號，車站正式封頂。
2018年5月30號上晝，車站正式三權移交。

開通
原本9號綫開通咗之後係飛咗呢個站，直到2018年6月30號先至開畀人入去坐車。
清唇齒擦音

清唇齒擦音（英文voiceless labiodental fricative），係有啲話可以聽到嘅啞音（輔音）。萬國音標用/f/來表示。清唇齒擦音，按發聲特徵，係清音，係唇齒擦音。響聲韻學上，佢係輕唇音聲母，中古時叫非母同敷母，兩者只係古音轉移，由濁轉清時，留低原本唔送氣音同送氣音嘅區別。
清唇齒擦音天生係送氣音，所以一般都假定送氣。

中文
粵語：比如返、分、方、發，都係有呢個音。
普通話入邊聲母f就發呢個音。
閩南語同閩北語，重有部份地區潮汕話入邊都無呢個音。
湖南話部份地區有此音，如長沙話有，好似婁底話就無。
吳語有呢個音，而上海話就用清雙唇擦音[ɸ]來代替。
贛語、客家話有呢個音。
清家貴子

清家貴子（1996年8月8號—）係日本足球員，踢後衞，曾經喺2019年間為日本女子足球代表隊出場2次，入咗1球。
清寧

清寧係大遼皇帝耶律洪基嘅第一個年號，相當於公元1055年到1064年，前後總共10年。
清唱

清唱，唱歌無樂器伴奏，無背景音樂。之不過，可以有人和聲伴唱。清唱唔使同樂器配合，自由多啲。清唱發展出無伴奏合唱，多啲人扮樂器。
清城

清城係中國廣東清遠一區，面積927平方公里，人口55萬。
甘別分佈

甘別分佈（英文：Gumbel distribution，又叫Generalized Extreme Value distribution Type-I，「1型廣義極值分佈」）係喺概率論同統計學當中幫個最大值（或者最細值）建模嘅分佈、個最值係喺各式分佈啲一堆樣本之中攞出嘅。
呢個分佈係可以表示得出特定年份江水最高水位嘅分佈，若果有返幅表有過去十年啲最大值嘅話。個分佈有助於預測啲極端地震、洪水或者其他自然災害發生嘅可能性。甘別分佈個潛在適用性、攞嚟表示最大值分佈嘅係同極值理論有關，個理論表明若果基礎樣本數據嘅分佈係正態或者指數類型，甘別分佈即可能會好有用。以下啲例都係使甘別分佈嚟建模畀個最大值嘅分佈。要建模畀個最細值，係使啲原始值嘅負數。
甘別分佈係廣義極值分佈（亦都喊做 Fisher-Tippett 分佈）嘅一個特例。佢亦都着喊做對數Weibull分佈同雙指數分佈（個術語有時亦都攞嚟指拉普拉斯分佈）。甘別分佈同甘佩茲分佈有關：個密度先圍原點反射、再限制喺正半線上嗰陣，就得到甘佩茲函數。
喺離散選擇理論裏便幾常見嘅係，啲潛在變數嘅誤差喺multinomial logit模型嘅潛在變數公式入便嘅係遵循返甘別分佈嘅。噉樣可以令到兩個甘別分佈個隨機變數差異有返邏輯分佈（logistic distribution）。
甘別分佈得名自Emil Julius Gumbel（1891 – 1966），基於佢篇原始論文描述到呢種分佈嘅。

特性
眾數係 μ，中位數係，平均值由下式畀出
其中係Euler-Mascheroni 常數。
標準差係，所以掉轉頭有。
喺眾數下， ， 個值變成，即唔受值影響。

相關分佈
若果具有甘別分佈，係噉Y= − X嘅條件分佈具有甘佩茲分佈（假設Y係正，或者等效噉假設X係負）。Y嘅 cdf G同F （X嘅 cdf）有拏褦，對於y > 0有公式：；所以，密度同相關：甘佩茲密度同反射嘅甘別密度成正比，僅衹限於正半線。
若果有指數分佈、變數均值係 1 嘅，係噉− log( X ) 具有標準甘別分佈。
若果同係獨立嘅，係噉有邏輯分佈：。
若果係獨立嘅，係噉。注意。
廣義多元對數伽馬分佈相關理論提供咗甘別分佈嘅多元版本（multivariate version）。

應用
使用累積甘別分佈嘅置信帶擬合個分佈畀 10月最大嘅日降雨量。
甘別表明，個最大值（或者最孻順序統計量）喺啲服從指數分佈嘅隨機變數樣本之中攞出嘅、減去樣本size個自然對數嘅話隨樣本size愈大就愈發接近甘別分佈。
所以，喺水文學，甘別分佈着攞嚟分析諸如日降雨量同江水流量啲月份同年份最大值等變數，亦都着攞嚟描述啲乾旱。
甘別仲證明咗個對事件概率嘅估計量r⁄(n+1)（其中r係喺數據序列中觀察到嘅值嘅秩數，n係觀測值嘅總數）係一個無偏估計、估計返個累積概率圍住分佈嘅眾數嘅。所以，呢個估計量通常攞嚟做畫圖嘅中間位置。
喺數論，甘別分佈近似於個項數喺隨機整數拆分之中與及喺啲質數罅同埋啲質數宿（prime constellations）罅啲trend-adjusted sizes之中嘅。
喺機械學習，有時使用甘別分佈從啲分類分佈嚟生成返樣本。

概率論文
一張包含甘別分佈嘅方格紙。
喺前軟件時代，甘別分佈係攞概率紙嚟描繪（見圖）。呢個論文基於累積分佈函數嘅線性化：
喺論文入便，水平軸係攞雙對數刻度構建，而縱軸係線性嘅。畫個喺紙嘅水平軸上， 畫變數到縱軸上之後，個分佈就由斜率係 1 嘅直線表示到。等到類似CumFreq噉樣嘅分佈擬合軟件有得用嗰陣，繪製分佈嘅任務就變得容易咗啲，當中似下一節寫到噉生成甘別變數。

生成甘別變數
甘別分佈嘅分位數函數（逆累積分佈函數）係由下式畀出：
隨機變數係從區間嘅均勻分佈得出嗰陣，變數即有帶參數同嘅甘別分佈。
甘卓

甘卓（粵拼：gam1 coek3；？—322年），字季思（gwai3 si1），丹陽人（而家安徽當塗），係晉朝嘅官員、將領。佢係秦朝丞相甘茂嘅後人，太爺係三國中東吳嘅將領甘寧，阿爺係吳國尚書甘述，老豆係吳國太子太傅甘昌。

生平
喺東吳亡國後，甘卓一度留喺屋企唔出仕。後來做咗丹陽郡嘅主簿、功曹，然後獲察孝廉，做咗吳王司馬晏嘅常侍。
太安二年（303年）農曆十二月，張昌部將石冰作亂，議郎周玘討伐佢，甘卓亦有參與，喺遞年同陳敏一齊殺咗石冰。戰後晉惠帝封佢爵位做都亭侯。之後東海王司馬越任命佢做參軍，做離狐縣令。
甘卓睇天下大亂，於是棄官唔做，返江東避難。到歷陽時撞到陳敏。陳敏想割據江東，見到佢好開心，想同佢傾下大計，重嗌自己嘅仔陳景娶甘卓個女。永興二年（304年）農曆十二月，陳敏起兵，自號楚公。似周玘呢啲江南大族雖然表面聽話，查實唔制，永嘉元年（307年），周玘密使鄉里錢廣殺佢上頭嘅陳敏細佬陳昶，於是陳敏嗌甘卓討伐錢廣，陳兵於朱雀橋南。周玘派丹陽太守顧榮去遊說甘卓。甘卓向來敬仰顧榮，兼且見陳昶死咗個心驚，諗咗好耐決定背叛陳敏，詐病帶返個女走，整斷朱雀橋，同周玘一齊殺咗陳敏。
當年司馬睿南渡江東，任命甘卓做前鋒都督、揚威將軍、歷陽內史。永嘉五年（311年）討伐背叛司馬越嘅鎮東將軍周馥，然後平息杜弢叛亂，根據戰功，升爵位做南鄉侯，做豫章太守。之後改任湘州刺史，而又進爵爲于湖侯。
東晉建立後，甘卓擔任安南將軍、梁州刺史，假節去督沔北諸軍（而家湖北北部），鎮守襄陽。甘卓爲人外柔內剛，爲政簡惠，善於安撫民衆，又唔收估稅，維護市場價錢。甘卓將境內所有魚池收得嘅稅全部去救濟貧民，當地人都話甘卓好。
永昌元年（322年），王敦喺武昌（而家湖北鄂州）以誅殺劉隗嘅名義起兵進攻建康，派人講聲甘卓聽，想佢來支持。甘卓詐應承佢，個心唔制嘅，等王敦上船都無喐動到，重派孫雙去武昌勸阻王敦。王敦聽完勸阻後，話做乜甘卓反口呀，強調自己起兵係剷除劉隗嘅大義，重以事成之後封甘卓做公來引誘佢。孫雙報畀甘卓聽，勸話詐應承佢，等佢到咗建康就討伐佢，但甘卓無辦法決定點做。湘州刺史司馬承派鄧騫遊說甘卓反叛王敦，不過甘卓嘅參軍李梁反而勸佢坐山觀虎鬥，於是聽完鄧騫同李梁拗撬，甘卓重係決定唔到要點做。
王敦見佢咁耐都唔來，驚佢會反叛，派佢嘅參軍樂道融去勸喐佢。但係樂道融反而想背叛王敦，於是勸甘卓打佢。本來甘卓就唔肯跟王敦叛亂，聽完樂道融啲話就決定咗反佢。於是派巴東監軍柳純、南平太守夏侯承、宜都太守譚該等十幾人宣佈王敦罪狀，正式宣戰。又派司馬贊、孫雙報畀朝廷聽，派羅英聯絡廣州刺史陶侃，鄧騫、虞沖聯絡司馬承，一齊討伐王敦。當時征西將軍戴若思先接甘卓嘅報告，於是上表朝廷，令朝廷非常之開心。而武昌啲人聽到甘卓大軍到，驚到四圍散咗。於是朝廷任命甘卓做鎮南大將軍、侍中、都督荊梁二州諸軍事、荊州牧。
甘卓雖然決定討伐王敦，但衰在性格唔夠果決，而且人老咗多疑，所以仲係好猶豫，將大軍屯駐係豬口耐耐唔前進。佢更加諗住先救畀王敦將領魏乂圍困嘅司馬承，但司馬承要佢先打武昌，武昌陷落咗長沙自然解圍。王敦好驚，派甘卓嘅侄仔甘仰求和。甘卓一直停喺豬口唔喐，而王敦攻陷咗建康，掌控咗朝政，殺咗周顗、戴若思，又送騶虞幡畀甘卓。甘卓就同侄仔講，佢就係驚攻擊武昌會令王敦劫持皇帝，危害皇室。於是佢落令退軍返襄陽。都尉秦康勸佢話既然起咗兵，就唔好半途而廢，下面啲兵都唔制無功而返，又獻計話出兵佔領彭澤（而家江西九江），噉就阻斷咗建康同武昌嘅聯繫，敵方自然離散，樂道融亦勸佢，但甘卓唔聽。
甘卓原本性格寬和，突然變到脾氣好臭，返到襄陽後脾氣暴躁，舉止失常。佢自己照鏡，話鏡度見唔到自己個頭，話個頭飛咗去花園樖樹度。之後佢屋企嘅金櫃自己響，啲聲清而悲，啲巫師話因爲有壞事發生，所以金櫃悲鳴。主簿何無忌同佢屋企人都勸佢小心，點知佢一聽就火滾。佢又落令所有士兵解甲歸田，完全唔留人做防衛，功曹榮建勸極都唔聽。襄陽太守周慮接到王敦密令，要佢剷除甘卓。佢知甘卓無防備，呃佢話湖度好多魚，嗌左右啲人去捉魚，然後趁無人喺寢室殺害甘卓，將首級送畀王敦。包括散騎郎甘蕃嘅四個仔都被害。
太寧二年（324年）王敦之亂先平息，之後追贈甘卓做驃騎將軍，諡號敬。

參攷資料
房玄齡。〈列傳第四十：甘卓傳〉. 《《晉書》》。
甘國亮

甘國亮（英文：Kam Kwok-leung，1950年9月3號—），係香港影視人，做過編劇、導演同演員。
甘南夏河機場

甘南夏河機場（粵音：gam1 naam4 haa6 ho4 gei1 coeng4）係喺中國甘肅嘅一個機場，喺2013年嗰陣起好兼且開放畀人用嚟搭飛機。
甘國衛

甘國衛（英文：Sam Kam），係無綫電視1980年代電視藝員，而家係佛學講師，同埋廣東粵曲教師。甘國衛曾經讀過萃華英文書院。

屋企
已婚，太太係朱璧汶，都係前電視藝員，演過雪山飛狐，生命之旅，工字打出頭，‎寶芝林，鄭成功，呂四娘。 ‎
甲府

甲府係日本山梨縣縣治，亦係個特例市，人口19萬。
維基同享有多媒體嘅嘢：Kofu, Yamanashi
維基遊埠有呢篇旅遊嘅資源：甲府（英文）
喺開放街圖（Open Street Map）嘅甲府地圖。
甲戌

甲戌係六十干支入面嘅第11個。

甲戌年
甲戌年係黃曆第11年，係狗年嘅排序之一。
甲斐田裕子

甲斐田裕子 ，係日本嘅一個女藝人同埋配音員。
甲斐麻美

甲斐麻美 ，係日本嘅一個女演員。

拍過嘅作品一覽
呢個表唔完整，歡迎加料。
甲斐健太郎

甲斐健太郎（1994年11月1號—）係日本足球員，司職後衞，效力FC岐阜。
甲斐國

甲斐國係古代日本嘅一個令制國，屬東海道地區，位置約莫係家下山梨縣。
甲斐田幸

甲斐田幸 ，係日本嘅一個女藝人同埋配音員。
海關

海關係政府部門，亦係國家或者地方政府邊境設立嘅關卡，當地海關人員跟從海關法規定把關，抽查過境旅客、車、貨物，抽取關稅，同埋做過境人口統計，兼批准或拒絕某啲人、車、貨過關。

詞義
「海關」呢個詞本嚟意思係設喺海岸針對海路交通嘅關卡，不過到現代就變成形容負責出入境同出入口管制嘅政府部門，包括陸路、水路同空路。
海關戰線

《海關戰線》係一套2023年香港犯罪動作主題電影，由邱禮濤導演，張學友、謝霆鋒、林嘉欣同埋劉雅瑟主演，吳鎮宇特別演出，謝霆鋒首度兼任動作指導。
海邊的卡夫卡

《海邊的卡夫卡》（《海辺のカフカ》）係村上春樹2002年9月出嘅長篇小說，台灣嘅賴明珠翻譯出咗繁體中文本，而中國大陸嘅林少華翻譯出咗簡體中文本。
校園生活村

校園生活村（Campus Living Villages ，CLV）係一間以商營學生宿舍為業務嘅公司，喺2003年成立，總部位於澳洲雪梨，喺澳洲、紐西蘭、美國同英國都有業務。
校巴

北美洲校巴，黃色車身係當地要求。
校巴，或者叫校車，學校巴士，係要嚟送啲學生返學同放學嘅巴士，通常係送幼稚園學生同小學生。

各國監管情況
喺北美洲，啲校巴整出嚟係專門用嚟接載學生，兼且受到規管。不過喺其他地方，校巴亦可以係借調去接載學生嘅巴士。
維基同享有多媒體嘅嘢：School buses
校規

校規即係學校要學生守嘅規矩，用嚟畀學生由細養成好習慣，禮儀同自律等等，想佢哋到大都繼續，又用嚟維持學校風氣良好。每間學校嘅規則都唔同，例如有啲學校要校服。如果學生知規則都唔守就會受到處罰。一般而言，所有老師都執行規則，而如果嚴重嘅，按情節會交去警告或者逼到學生肯守為止，非常嚴重就要校長處理。有啲執規嘅權，會交畀學生，如風紀、班長，視乎學校習慣。
校規涵蓋範圍，各有所異。常見係返學到放學嘅時間，服飾儀容，上堂守則，師生禮儀，功課交帶，請假，禁止行為等等。
罰則可以有好多，簡單如罰企、罰抄、留堂，亦有啲要做雜務。以往有體罰，如打手板、打屁股咁，會痛又唔會傷，不過唔啱依家教育理論。嚴重要記過、見家長。更嚴重要轉校，甚至永久踢出校。
校園民謠2

《校園民謠2》係大地唱片喺1994年1月2號出嘅專輯。

簡介
呢隻碟收錄咗10隻歌。
校園游水裝

喺日本嘅校園游水裝品種。左：男裝，右：女裝
校園游水裝（粵拼：haau6 jyun4 jau4 seoi2 zong1；日文：スクール水着／スク水）係部分國家啲學校入面，喺學生上游水堂嗰時着到，由學校特別整嘅游水裝。呢種游水裝同普通嘅游水衫褲唔同，佢一般比較緊身。尤其係女仔嘅游水衫都係用一件頭嘅品種。佢嘅原產地喺日本，而家有啲國家嘅學校都會用到佢。

發展史
第一代校園游水裝（1964~1985年）正面正面 背面背面
喺昭和30年代後半段（1963~1967年），嗰時日本啲學校將游水列入正式嘅考試科。就喺昭和30年代中葉（大概1961~1963年到）出現咗用尼龍整嘅正式學校游水裝品種，喺嗰時之前一直都冇固定，就係用棉同乙酸酯整嘅游水裝品種。而最早嘅校園游水裝品種，女仔嗰啲好似條冇袖嘅連衣裙噉，但比較緊身，而且有半條裙樣出嚟，凈係喺兩邊大髀附近重短過而家女仔着嘅超短褲噉，但係唔似得奧運會嗰啲跳水用嘅專業游水衫噉冇孖煙囪；而背脊條腰帶冚得比較上，係因為嗰時啲尼龍紡織品冇彈性，要用比較厚嘅尼龍布嚟整。呢啲游水裝喺1964年嘅東京奧運會期間先至出現，其中男裝一開始就發展成四角嘅游水褲品種。
第二代校園游水裝（1985~2000年）正面正面 背面（U字型）背面（U字型）
到咗1985年，校園游水裝出到第二代。其中女仔嘅一件頭方面，將用咗21年嘅裙位取消咗，而材料變成尼龍同聚酯纖維、聚氨酯整嘅嘢；編織物轉咗用1971年研發、比較有彈性嘅雙向針織品種。而抌喺膊頭後邊嘅冚住部位甚至伸咗落嚟，呢種游水裝到而家重有部分學校用緊。呢種游水衫喺1985年好多游水學校入面都好興。男裝開始出現而家嘅三角游水褲品種。
第三代校園游水裝（2000年到而家）正面正面 背面（競賽型品種）背面（競賽型品種）
到咗2001年，校園游水裝出到而家嘅第三代。女裝進化到同而家奧運跳水用嘅一件頭差唔多噉，其中大髀最上邊附近發展到冇孖煙囪嘅V字形版。同而家嘅一件頭嚟對比，唔同嘅係佢嘅背脊嘅大部分腰骨部位都係冚實嘅。原先喺未指定邊種游水衫嘅學校，都出咗啲好似而家第三代品種（介乎第三代品種到奧運跳水品種嘅一件頭之間）嘅游水裝。而之前兩代嘅游水衫品種，而家已經越嚟越少人用。男裝重出現咗而家喺市面有得賣嘅競賽型中褲品種。

而家校園游水衫嘅品種
而家男仔嘅游水褲品種由第一代到第三代都有。但係而家女仔嘅游水衫多數用緊第三代，前兩代已經好少學生用。
而家市面上賣嘅校園游水衫品種（喺日本街頭）。其中左邊嗰種係而家好少有得賣，中間嗰種比較多。而家市面上賣嘅校園游水衫品種（喺日本街頭）。其中左邊嗰種係而家好少有得賣，中間嗰種比較多。

膊帶樣
膊帶係女裝（一件頭）先至有，一般有U字形、Y字形同V字形3種形狀。

U字形
U字形喺第一代嘅校園游水裝開始出現。呢種游水裝嘅優勢同缺陷係：
優勢：可以調整長度。
缺陷：成日搭喺膊頭差唔多到手臂嗰度，如估稍為着大一個碼，膊帶可能會甩落嚟搞到走光。

Y字形
Y字形喺第二代嘅校園游水裝開始出現。佢同第一代唔一樣，膊帶唔會甩出嚟。而且個Y字型部位硬淨咗。

V字形
V字形喺第三代嘅校園游水裝開始出現。佢同第二代嘅品種差唔多，但係上邊嘅膊帶通常用橡膠嚟整嘅一條綫品種。
校官

校官係軍銜類型嘅一種，比將官細，比尉官大。
校官成日同將官並稱「將校」。
校歌

校歌指代表學校嘅歌。學校入面校歌地位，等同國家國歌，所以一般校規都要求學生必須要唱。
校服

校服（粵拼：haau6 fuk6）係學校規定畀學生着嘅制服，校服有校徽嘅，每間學校嘅規矩都唔同，有啲學校規定女仔條裙要遮住大髀，有啲學校規定要着黑皮鞋，有啲學校係冇校服嘅，即係冇限住啲學生着乜嘢。有啲學校有分冬季校服同夏季校服，學生要去學校或者去校服舖訂，要畀錢。

中國
喺中國大陸，中小學着校服嘅規定都唔一樣，但都以運動服為主。喺小學，部分學校要求凈限禮拜一着，亦有相當一部分學校限制禮拜一到五着。而初中、高中、中專、技校都係有規定要求禮拜一到五着校服。亦有部分沿海城市啲學校會另外派發禮儀服或制服。重有啲正式場合，少先隊員會被規定要佩戴紅領巾或少先隊徽。得好少學校規定要求着校鞋返學。由於冇規定話指定場合要着邊種校服，所以好多時喺體育堂出現學生着禮儀服上堂或隆重儀式場合出現學生着運動服開會嘅情況。中國大陸之所以會揀運動服做校服，係因為喺1993年，中華人民共和國教育委員會出咗《城市中小學生統一著裝》份文件，嗰時雖然中國大陸嘅服裝業比較多，但由於人工比較少，加上嗰時啲禮儀服成本比較貴，而且運動服造價比較平，所以中國教委揀咗運動服做校服，目的係消除鬥名牌同減輕經濟負擔。
高級學校除咗警察學校、軍校、旅遊學校之外，其他學院或大學機構都冇規定要求着校服。中小學除咗部分沿海城市有禮儀服，少數民族地區有當地民族特色嘅校服外，其他地區基本上冇禮儀服。
禮儀服方面，男仔圍繞T恤或西裝、西褲；女仔圍繞T恤或西裝、裙為主，亦有部分學校啲禮儀服出現吊帶褲或吊帶裙品種。喺少數民族地區都有自己當地啲民族特色校服。

香港
喺香港，絕大多數幼稚園、小學、中學都要着校服。校服有分為：夏季校服、冬季校服、夏季運動校服同冬季運動校服。小學規定，如果嗰日有體育堂、旅行、戶外活動等，要着運動校服，其他平日上堂一定要着普通校服。中學規定，要體育堂先可以着運動校服，其他堂一定要着普通校服，如果嗰日有體育堂，要另外帶運動校服喺上體育堂之前換，上完體育堂之後要換返普通校服。而某啲學校為方便學生或者減少感染風險就放寬規定，可以畀學生喺有體育堂嗰日可以着運動校服回校，以及着運動校服離校。
香港嘅校服偏向西式，夏季校服，男生多數都係短袖恤衫、西褲、白襪、皮鞋，小學係短西褲，中學係長西褲。女生嘅款式比較多，大部分學校嘅校服係八幅裙，亦有啲學校嘅校服係水手衫、恤衫、西裙、旗袍等。運動校服通常都係男女生同款，亦有學校根據屬社分做唔同顏色。有學校規定衫尾一定要楔入褲或裙裏面，亦有學校衫尾可以唔使楔。大部分學校規定普通校服要着皮鞋，運動校服要着全白運動鞋。
冬季校服，男生多數係長袖恤衫、長絨西褲，有部分名校小學係短絨西褲、長襪，加上V領冷衫或V領單排扣紐冷衫或校褸，多數學校都要打呔。90年代之前嘅校褸多數都係西裝式褸，而家呢款校褸已經好少見，逐漸以風褸式嘅多功能校褸取代。女生冬季校服嘅款式都係比男生多，不過多數都係要着裙，加上冷衫或校褸，天氣凍可以着襪褲或肉色絲襪。
牛肉茶

牛肉茶係香港嘅一種飲品，舊時喺茶餐廳比較常見，現今已經極之罕見。

做法
先將牛肉用清水洗乾淨切片，加入清水一杯，浸兩個鐘，將浸住水嘅牛肉放入雪櫃。將牛肉同浸牛肉嘅水倒入煲度，加薑、杞子、三碗滾水用慢火燉個半鐘，加少少鹽調味，再燉半個鐘倒就飲得。
牛肩扒

牛肩扒（Chuck steak），又叫牛肩肉、牛肩胛肉，係種牛扒，嚟自牛近住頸嘅膊頭部位，肉味比較濃。
牛脷草屬

牛脷草屬（學名：Anchusa）係紫草目紫草科嘅一個屬。
牛肉麪

牛肉麪係將牛肉同麪配搭嘅嘢食，起源自中國，之後傳到週邊嘅地區。
牛肉麪嘅種類包括蘭州牛肉麪、臺灣牛肉麪。
牛肋扒

牛肋扒（Prime rib），又叫牛肋肉、牛肋骨，係種牛扒，嚟自牛近住肋骨嘅肉，多數係第2到7支肋骨之間，油花比較多，肉味比較濃。
牛肝菌

牛肝菌（Boletus edulis）係種食用菇，外型似牛嘅肝，喺意大利、法國等等嘅西歐地方都經常用佢做食材。
牛背鷺

牛背鷺（Bubulcus ibis）係鷺科牛背鷺屬嘅一個品種，分佈喺世界各地。
牛脷

牛脷係牛嘅口腔入面一個肌肉器官，分脷尖、脷身同脷根三部分。脷表面有黏膜，角質化叫舌苔。牛脷係肌肉組織，可以俾人當嘢食。

食
口感味濃，肉質細膩。煮法適合用煎、焗（正寫「焅」）、紅燒幾種。菜式例子有紅酒燴牛脷，滷水牛脷等。
砂森和也

砂森和也（1990年9月2號—）係日本足球員，司職後衞，效力讚岐卡馬達馬尼。
砂漿

砂漿係建築材料，通常由沙、石灰同水溝埋一齊整成，主要用嚟黐實啲磚或者瓦。
砂煲罌罉

砂煲罌罉（粵拼：saa1 bou1 aang1 caang1）係啲用嚟煮嘢食同煮湯嘅架生嘅統稱。常見嘅砂煲罌罉包括有鑊、平底鑊、煲等等。而砂煲罌罉入面「砂」即係「瓦」，例如瓦煲、砂煲、砂鑊噉，唔少煮中菜嗰陣都會用到。「煲」同而家嘅煲一樣，有好多種質地同形狀，適應唔同嘅煮嘢食方法，例子有飯煲同水煲。「罌」係指裝嘢嘅架生，例如錢罌，如果用喺廚房嘅話通常係指啲細口大肚嘅樽，「罉」相等於平底鑊，可以用嚟裝嘢同煮嘢食，好似瓦罉、蒸罉、滾水罉、咖啡罉等。
砂糖

砂糖係糖一種，經過精煉同漂白，整到好似沙粒咁細，因為通常係白色，所以又叫白砂糖或者白糖。整甜品同沖嘢飲好多時都會用得到。
砂糖椰子

砂糖椰子（粵拼：saa1 tong4 je4 zi2；學名：Arenga pinnata）；重可以寫做桄榔（gwong1 long4）；佢係棕櫚科桄榔屬嘅常綠喬木，原產地喺馬來西亞同印尼嘅熱帶雨林地區，而家喺中國嘅廣東、廣西、海南、雲南同東南亞大部分國家都可以搵到佢。

名
呢種植物嘅花序俾嘢鎅傷咗之後就有汁流出嚟，收集咗佢之後曬乾，就可以整成砂糖。所以「砂糖椰子」嘅名就係噉嚟。

形態
呢種樹木一般有廿呎到高。莖部俾葉柄基部纖維冚住嗮。而樹葉方面，一般有5——8m長，羽狀全裂品種，正面係翠綠色，背面係灰白色帶有綠邊，葉邊有好細條鋸齒響度，樹葉頂係岔開咗。而花嘅方面，佢係單性兼雌雄同株，大多數都生喺同一花序度，佢嘅花序同短穗魚尾葵差唔多，都係肉穗花序，但係長好多，而啲花一般生喺樹杈嗰度，而花味就有啲怪怪地，而花期方面，一般喺每年5——7月份開花，跟住第二年8月份就出果。而生喺呢樖嘢最上面嘅花係最先出果。佢嘅果係倒立圓錐體，熟咗嗰時係黃色。

用途
砂糖椰子有好多用途，除咗佢嘅花序啲汁可以用嚟整糖同酒植物；莖髓可以用嚟整西米，葉鞘纖維可以用嚟整條繩索；甚至可以用嚟做行道樹或庭院綠化樹木都得。另外，嫩核嘅胚乳重可以整成蜜餞；嫩莖尖可以當成菜嚟食。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
砂糖椰子嘅根可以攞嚟做藥，佢可以醫月經不調同頭暈、腎結石呢啲病。
砂鍋雲吞雞

砂鍋雲吞雞係一味上海菜，將成隻雞、上海菜肉雲吞、紹菜（或者小棠菜）同金華火腿絲放落砂鍋度煮湯，煮出嚟嘅湯呈奶白色。

做法
基本做法係金華火腿切絲連雞放滾水用猛火煲半個鐘，再用細火煲兩個鐘。雞湯煲完落菜同埋加入雲吞略滾就得。
不過，隨著時代變遷同埋呢味餸越來越普及，亦有啲人搞亂咗類似菜式腌篤鮮，覺得可以落鹹肉同埋百頁結落去，另外對於隻雞煲幾耐，唔同人嘅食譜亦可以有一定出入。
砌低你

砌低你係香港無綫電視明珠台喺2000年至2001年期間播映嘅職業摔角節目，呢個節目原本係喺美國嘅世界摔角娛樂（WWE）公司所制作嘅重頭節目之一，原名係WWE Friday Night SmackDown!，無綫電視明珠台喺2000年買落轉播權，逢星期三晚喺最後新聞之後播出，播咗一年就再無播。
Friday Night SmackDown!簡稱Smackdown!，而家喺美國嘅CW Television Network同加拿大嘅The Score Network播出，另外喺全世界多個國家都有轉播。
砌低你原本係世界摔角娛樂公司所制作出嚟同另一間職摔公司世界冠軍摔角（WCW）所制作嘅職摔節目Thunder打對台，喺1999年4月29號首播，同世界摔角娛樂公司其他制作唔同，呢個唔係一個直播節目，而係一個錄影節目。
目前砌低你係世界摔角娛樂公司三大重頭節目之一，其餘兩個重頭節目分別係Raw同NXT。
砂爆魚肚

砂爆魚肚，魚肚一種，食料一種，亦寫沙爆魚肚。魚肚要用厚身，經砂炒熱，好似炒栗咁，至終爆開而成。爆出來油份少，而帶金黃，色澤不均。有唔少菜色用到佢，好似粟米魚肚羹、勝瓜魚肚豆腐羹、北菇棉花雞等等。
砂紙

砂紙（英文：Sandpaper），係種紙，面頭有好多粗粒，質感「鞋什什」，可以用嚟磨滑一樣嘢嘅表面，或者磨走一樣嘢面頭嘅料（譬如舊漆油）。
砌咭組遊戲

砌咭組遊戲（英文：deck-building game）係咭遊戲嘅一種，涉及玩家响對局當中攞咭牌同砌自己嘅咭組（相對於砌好咭組先對局嘅 TCG）。
潘耀焯

潘耀焯（Poon Yiu Cheuk，1977年9月19號—）係香港一退役足球員，當時司職左後衛，曾經效力流浪青年軍、愉園、南華、深水埗同埋天水圍飛馬，係香港足球代表隊主力左後衛。
2012年8月26號，潘耀焯宣佈退役，喺車路士足球學校展開教練生涯。